Virginia Vallejo

Virginia Vallejo (Cartago, Kolonbia, 1949ko abuztuaren 26a) idazlea, kazetaria, modeloa, esataria eta telebista aurkezlea da. Amando a Pablo, odiando a Escobar izenburuko liburua idazteagatik da ezaguna, 1983 eta 1987 artean Medellingo Karteleko buru Pablo Escobarrekin izan zuen maitasun harremanari buruzko autobiografia. Pertsonaia ezaguna izan zen bere herrialdeko hedabideetan 80ko hamarkadan.

 Bizitza 
Cartagon jaio zen 1949an. Gurasoak Mary Garcia Rivera eta Juan Vallejo Jaramillo izan ziren. Bogotako anglo eskola kolonbiarrean (Anglo-Colombian School) ikasi zuen. 1967 urtean graduatu zen. 

 Lan ibilbidea 
Cervecería Andina eta Medias Di Lido etxeen modelo eta irudi izan zen. Paco (1976) eta Colombia Connection (1979) filmetan parte hartu zuen.

Telebistako bere lanen artean daude Oiga Colombia, Noticiero 24 Horas, Vigilancia con las mujeres eta Sombra de tu sombra telenobela. Amparo Pérez, Pilar Lozano, Tulia Eugenia Ramirez eta Margot Ricci kazetariekin lan egin zuen. Kolonbiako Ikuskizun Kazetarien Elkartearen Telebistako Albiste Aurkezlerik Onenaren saria gutxienez bi aldiz irabazi du.

1983 urtean Hacienda Nápoles bisitatu zuen, Pablo Escobarrena. Gero Vallejok Pablo Escobar elkarrizketatu zuen Medellínen. Escobarrekin izan zuen harremana telebistako karrera kostatu zitzaion, 2006 urtean Ameriketako Estatu Batuetara erbesteratu behar izan zuenean, herrialde horretan lekukoak babesteko programan parte hartu zuen.

2007an, Amando a Pablo, odiando a Escobar liburua kaleratu zuen, Escobarrekiko harremanari buruzko autobiografia. Alfonso Lopez Michelsen, Ernesto Samper eta Alvaro Uribe ere aipatzen dira liburuan.

2010 urtetik asilo politiko estatubatuarra du, Kolonbiako mafiaren eta Medelliíngo kartelaren aurka deklaratzeagatik eta lekuko babestua izateagatik. Mafiaburu narkoa ahalegindu zen hiltzen, eta tartean ziren beste pertsona batzuen errepresalien beldur zen.

2017 urtean Escobar izenburuko filmean Penélope Cruz aktore madrildarrak antzeztu zuen Virginia Vallejo. 

 Lanak 
UrteaIzenburuaISBN:ArgitaletxeaBeste batzuk2007Amando a Pablo, odiando a Escobar978-0-307-39174-2Random House MondadoriSupersalmentak

 Erreferentziak 

 Kanpo estekak 

Kategoria:Kolonbiako kazetariak
Kategoria:Emakume kazetariak
Kategoria:Emakume idazleak
Kategoria:Kolonbiako idazleak
Kategoria:Kolonbiako modeloak
Kategoria:Emakume modeloak
Kategoria:Medellingo kartela
Kategoria:Emakume aurkezleak